Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu „Ģeoloģiskā un ģeomorfoloģiskā dabas pieminekļa “Buļļu kāpas” individuālie aizsardzības un izmantošanas noteikumi””[[1]](#footnote-1)** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | 11. Dabas pieminekļa teritorijā bez Dabas aizsardzības pārvaldes rakstiskas atļaujas aizliegts: 11.6. veikt brīvā dabā dabas katastrofu (piemēram, vētras, viesuļi, lietusgāzes, plūdi, krusa, stiprs sals un sniegs, meža un purvu ugunsgrēki, liels karstums, sausums) radīto seku likvidēšanas un atjaunošanas pasākumus, izņemot inženierbūvju, tai skaitā ceļu, atjaunošanu iepriekšējā stāvoklī, platumā un novietojumā. | **Zemkopības ministrija**Nepieciešams precizēt arī noteikumu projekta 11.6.apakšpunktu. Teritorija netiek veidota īpaši aizsargājamo sugu un biotopu aizsardzībai, bet gan kāpu reljefa aizsardzībai kā ģeoloģisks un ģeomorfoloģisks dabas piemineklis. Ņemot vērā teritorijas pašreizējo intensīvo izmantošanu cilvēku atpūtai, nebūtu vēlams to pārvērst cilvēku dzīvībai bīstamā teritorijā, kāda tā varētu rasties pēc tādām dabas katastrofām kā meža ugunsgrēki, vējgāzes u.c. Zemkopības ministrijas ieskatā šajā teritorijā nevar aizliegt dabas katastrofu radīto seku likvidēšanas pasākumus. | **Iebildums nav saskaņots starpministriju sanāksmē**Noteikumu projekts neaizliedz dabas katastrofu radīto seku likvidēšanas pasākumus, bet gan nosaka to kā saskaņojamu darbību.Saskaņā ar Sugu un biotopu aizsardzības likuma 5. panta pirmo daļu Vides aizsardzības un reģionālās attīstības ministrija un tās padotībā esošās iestādes nodrošina īpaši aizsargājamo sugu un biotopu aizsardzības uzraudzību. Ņemot vērā to, ka noteikumu projekts attiecas uz īpaši aizsargājamu dabas teritoriju, ministrija uzskata, ka dabas katastrofu seku likvidēšanas pasākumu saskaņošana ar Dabas aizsardzības pārvaldi (turpmāk – pārvalde) kā atbildīgo valsts pārvaldes iestādi par aizsargājamo teritoriju pārvaldīšanu saskaņā ar Ministru kabineta 2009. gada 2. jūnija noteikumu Nr. 507 “Dabas aizsardzības pārvaldes nolikums” 2.1. apakšpunktu, ir pamatota un nepieciešama. Minētais saskaņojums nekādā veidā neierobežo vispārējo kārtību institūciju sadarbībā civilās aizsardzības un katastrofu pārvaldības jomā un nekādā veidā nerada šķēršļus integrētai starpinstitūciju sadarbībai, gluži pretēji, - nepārprotami norāda iestādi, kuras saskaņojums arī ir nepieciešams. Ņemot vērā dabas pieminekļa specifiku (kāpas vaļņa atsegums, zemsedzes jutīgums pret eroziju) izvērtēt piemērotāko veidu un nosacījumus katastrofas seku likvidēšanai var tikai pārvalde. Ministrija norāda, ka zemes īpašnieks SIA “Rīgas meži” (~98% no kopējās dabas pieminekļa platības) neiebilst pret minētās normas iekļaušanu noteikumos (piedalījās arī saskaņošanas sanāksmē).  | Zemkopības ministrija jau iepriekš ir norādījusi, ka jautājumi, kas saistīti dabas katastrofu radīto seku likvidēšanu un atjaunošanas pasākumiem, nevar tikt vērtēti tikai no sugu un biotopu aizsardzības viedokļa, kā tas minēts noteikumu projekta 7.punktā. Zemkopības ministrija 05.04.2019. savā atzinumā NR. 3.2-2e/832/2019 “Par precizēto Ministru kabineta noteikumu projektu “Dabas lieguma “Maņģenes meži” individuālie aizsardzības un izmantošanas noteikumi” skaidroja, ka katastrofu pārvaldību, tostarp arī seku likvidēšanas un atjaunošanas pasākumus, regulē Civilās aizsardzības un katastrofas pārvaldīšanas likums, kas nosaka institūciju atbildību un sadarbību civilās aizsardzības un katastrofu pārvaldības jomā. Zemkopības ministrija atkārtoti lūdz neiekļaut īpaši aizsargājamo dabas teritoriju individuālajos aizsardzības un izmantošanas noteikumos normas, kas attiecas dabas katastrofu radīto seku likvidāciju un atjaunošanas pasākumiem. Lai nodrošinātu civilo drošību, šie jautājumi ir izvērtējami integrēti starpinstitūciju sadarbībā, kurā Dabas aizsardzības pārvalde nešaubīgi būs viena no iesaistītajām institūcijām lēmumu pieņemšanā. Attiecīgu lūdzam svītrot vai precizēt noteikumu projekta 12.6. un 14.punktu.  | 12. Dabas pieminekļa teritorijā bez Dabas aizsardzības pārvaldes rakstiskas atļaujas aizliegts: 12.6. veikt brīvā dabā dabas katastrofu (piemēram, vētras, viesuļi, lietusgāzes, plūdi, krusa, stiprs sals un sniegs, meža un purvu ugunsgrēki, liels karstums, sausums) radīto seku likvidēšanas un atjaunošanas pasākumus, izņemot inženierbūvju, tai skaitā ceļu, atjaunošanu iepriekšējā stāvoklī, platumā un novietojumā.14. Dabas pieminekļa teritorijā uz mežaudzēm, kurās dabas katastrofu, tai skaitā deguma, vējgāzes, vējlauzes, slimību infekcijas vai kaitēkļu invāzijas, dēļ mežaudzes šķērslaukums kļuvis mazāks par kritisko šķērslaukumu, neattiecina meža atjaunošanas un jaunaudžu kopšanas prasības. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Starpministriju sanāksme 08.03.2019. |
|  | Elektroniskā saskaņošana 15.04.2019.-23.04.2019. |
| Saskaņošanas dalībnieki   | Tieslietu ministrija |
| Latvijas Dabas fonds |
| Zemkopības ministrija |
|  |
|  |
|  |
| Saskaņošanas dalībnieki izskatīja šādu ministriju (citu institūciju) iebildumus  | Tieslietu ministrija |
| Zemkopības ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Latvijas Dabas fonds |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 1. Noteikumi nosaka:1.3. dabas piemineklī esošos dabas pieminekļus – aizsargājamos kokus, kā arī aizsargājamo koku aizsardzības un izmantošanas kārtību. | **Tieslietu ministrija**1. Saskaņā ar likuma "Par īpaši aizsargājamām dabas teritorijām" 6. panta pirmo daļu dabas pieminekļi ir atsevišķi, savrupi dabas veidojumi: aizsargājamie koki, dendroloģiskie stādījumi, alejas, ģeoloģiskie un ģeomorfoloģiskie dabas pieminekļi un citi dabas retumi, kam ir zinātniska, kultūrvēsturiska, estētiska vai ekoloģiska vērtība. Ievērojot minēto, lai neradītu pārpratumus, lūdzam redakcionāli precizēt noteikumu projekta 1.3. apakšpunktu un izvairīties no termina "dabas piemineklis" lietošanas, apzīmējot divus dažādus dabas veidojumus – kāpu un aizsargājamos kokus. Piemēram, varētu izteikt noteikumu projekta 1.3. apakšpunktu šādā redakcijā:

"1.3. dabas piemineklī esošos aizsargājamos kokus, kā arī aizsargājamo koku aizsardzības un izmantošanas kārtību". | **Iebildums ņemts vērā** | Noteikumi nosaka:1.3. dabas piemineklī esošos aizsargājamos kokus, kā arī aizsargājamo koku aizsardzības un izmantošanas kārtību. |
| 2. | 10. Dabas pieminekļa teritorijā aizliegts:10.7. veikt pazemes būvju būvniecību; | **Tieslietu ministrija**Noteikumu projekta 10.7. apakšpunkts paredz, ka dabas pieminekļa teritorijā aizliegts veikt pazemes būvju būvniecību. Vēršam uzmanību uz to, ka šobrīd dabas pieminekļa teritoriju aizņem dažāda izmēra privātmāju un vasarnīcu apbūves teritorija[[2]](#footnote-2), kurā atrodas arī pazemes būves (pagrabi un cita veida pazemes saimniecības telpas). Ievērojot minēto, lūdzam papildināt noteikumu projektu un tā anotāciju ar skaidrojumu, kāda ir pārejas kārtība no pastāvošā tiesiskā regulējuma uz jauno tiesisko regulējumu un ko plānots veikt ar jau esošajām pazemes būvēm. | **Papildināta anotācija**Papildināts anotācijas I. sadaļas 4.punkts.  | Noteikumu projektā paredzētie būvniecības ierobežojumi neattiecas uz jau esošo apbūvi. Pēc noteikumu projekta stāšanās spēkā, veicot jaunu būvniecību vai esošo būvju pārbūvi, būs jāņem vērā noteiktie ierobežojumi. |
| 3. | 11. Dabas pieminekļa teritorijā bez Dabas aizsardzības pārvaldes rakstiskas atļaujas aizliegts: 11.4. organizēt brīvā dabā publiskus pasākumus un nometnes, sporta, piedzīvojumu un citu veidu sacensības, kā arī Nacionālo bruņoto spēku, civilās aizsardzības un zemessargu mācības, izņemot pasākumus un nometnes, kas tiek organizētas šim nolūkam paredzētās un speciāli ierīkotās vietās; | **Zemkopības ministrija**Tā kā plānotā dabas pieminekļa teritorija atrodas pilsētu (Rīgas un Jūrmalas) teritorijā, tā jau ilgstoši ir izmantota pilsētnieku un viesu aktīvai atpūtai, jo īpaši pastaigām, pārgājieniem, orientēšanās sporta un citiem brīvā dabā notiekošiem pasākumiem. Zemkopības ministrija nesaskata pamatojumu šādu pasākumu aizliegšanai. Tādēļ lūdzam precizēt noteiktumu projekta 11.4 apakšpunktu, kas pieļauj, ka teritorijā var tikt aizliegts organizēt brīvā dabā dažādus pasākumus. Vienlaikus neiebilstam, ka par minētajiem pasākumiem tiek informēta Dabas aizsardzības pārvalde un saskaņoti nosacījumi, lai aktīvās atpūtas pasākumu laikā dabas pieminekļa teritorijā iekļautais kāpu reljefs netiktu bojāts. | **Iebildums saskaņots saskaņošanas sanāksmē**Starpministriju sanāksmē panākta vienošanās papildināt punktu ar cilvēku skaitu (100), no kura ir nepieciešams saskaņojums, organizējot publiskus pasākumus.  | 12. Dabas pieminekļa teritorijā bez Dabas aizsardzības pārvaldes rakstiskas atļaujas aizliegts: 12.4. organizēt brīvā dabā publiskus pasākumus un nometnes, sporta, piedzīvojumu un citu veidu sacensības, kurās piedalās vairāk par 100 cilvē­kiem, kā arī Nacionālo bruņoto spēku, civilās aizsardzības un zemessargu mācības, izņemot pasākumus un nometnes, kas tiek organizētas šim nolūkam paredzētās un speciāli ierīkotās vietās. |
| 4.  | 12. Dabas lieguma zonā aizliegts:12.2. bojāt meža, kāpu vai purvu zemsedzes veģetāciju, izņemot ar Dabas aizsardzības pārvaldes rakstisku atļauju, ja tas nepieciešams īpaši aizsargājamo sugu dzīvotņu un īpaši aizsargājamo biotopu atjaunošanai, aizsardzībai un saglabāšanai; | **Zemkopības ministrija**Svītrot vai precizēt noteikumu projekta 12.2.apakšpunktu. Nepieciešams skaidrot, ko noteikumu projekta izpratnē nozīmēt “bojāt zemsedzes veģetāciju”. Turklāt īpaši aizsargājamo sugu dzīvotņu un īpaši aizsargājamo biotopu atjaunošana neatbilst teritorijas izveidošanas mērķim. Teritorija netiek veidota īpaši aizsargājamo sugu un biotopu aizsardzībai. Teritoriju ir nepieciešams saglabāt un veidot drošu iedzīvotāju aktīvās atpūtas vajadzībām. | **Iebildums saskaņots**Papildināta anotācijaNoteikumu projekts paredz dabas lieguma zonā aizliegumu bojāt meža, kāpu un purvu zemsedzes veģetāciju, lai veicinātu kāpu sedzošās veģetācijas saglabāšana un neizraisītu eolo procesu aktivizāciju, kā arī nodrošinātu īpaši aizsargājamo sugu un biotopu aizsardzību. Zemsedzes veģetācija uzskatāma par bojātu, kad vizuāli dabā ir konstatējamas pārmaiņas (veģetācija ir pazudusi - izveidojušies smilšu vai dubļu laukumi, izmīdīta vai salauzīta, izveidotas jaunas takas) un veģetācija neatjaunojas vai atjaunojas ilgstoši. | 15. Dabas lieguma zonā aizliegts:15.1. bojāt meža, kāpu vai purvu zemsedzes veģetāciju, izņemot ar Dabas aizsardzības pārvaldes rakstisku atļauju, ja tas nepieciešams īpaši aizsargājamo sugu dzīvotņu un īpaši aizsargājamo biotopu atjaunošanai, aizsardzībai un saglabāšanai; |
| 5. | 12. Dabas lieguma zonā aizliegts:12.1.2. ar Dabas aizsardzības pārvaldes rakstisku atļauju:12.1.2.4. izņemot šo noteikumu 15.3. apakšpunktā noteiktajos gadījumos un kārtībā;12.1.2.5. izņemot ugunsdzēsības un ugunsdrošības pasākumu īstenošanai; | **Tieslietu ministrija**Lūdzam redakcionāli precizēt noteikumu projekta 12.1.2.4. un 12.1.2.5. apakšpunktu, svītrojot vārdu "izņemot", kas ir lieks. | **Iebildums ņemts vērā** | 16. Dabas lieguma zonā aizliegts veikt darbības, kuru rezultātā tiek mainīta lauksaimniecībā izmantojamās zemes, meža, krūmāja, purva, ūdens objektu zemes un pārējās zemes lietošanas kategorija, izņemot:16.1. dabiski apmežojušās vai dabiski applūdušas zemes lietošanas kategorijas maiņu uz dabā konstatēto zemes lietošanas kategoriju; 16.2. ar Dabas aizsardzības pārvaldes rakstisku atļauju:16.2.3. šo noteikumu 18.3. apakšpunktā noteiktajos gadījumos un kārtībā;16.2.3. ugunsdrošības pasākumu īstenošanai; |
| 6. | 13. Dabas lieguma zonā bez saskaņošanas ar Dabas aizsardzības pārvaldi ir aizliegts cirst kokus galvenajā cirtē.  | **Zemkopības ministrija**Skaidrot, kāds pamatojums ir noteikumu projekta 13.punktam, kas nosaka aizliegumu cirst kokus galvenajā cirtē bez saskaņošanas ar Dabas aizsardzības pārvaldi. Kādēļ Rīgas pašvaldība šādu priekšlikumu ierosināja? Šāda procedūra nav paredzēta citos ministru kabineta noteikumos, kas regulē dabas pieminekļu apsaimniekošanu. Pēc kādiem kritērijiem Dabas aizsardzības pārvalde izvērtēs galvenās cirtes aizliegumu? Vai netiek paredzēt jauns administratīvais slogs meža īpašniekiem? Lūdzam precizēt noteikumu projekta anotāciju. | **Iebildums saskaņots starpministriju sanāksmē**Galveno cirti kā saskaņojamu darbību nosaka Ministru kabineta 2010.gada 16.marta noteikumi Nr.264 “Īpaši izsargājamo dabas teritoriju vispārējie aizsardzības un izmantošanas noteikumi” un šī norma attiecas uz visiem dabas pieminekļiem, kuriem nav noteikts individuāls regulējums.  | 13. Dabas pieminekļa teritorijā Valsts meža dienests apliecinājumu koku ciršanai galvenajā cirtē izsniedz pēc pozitīva Dabas aizsardzības pārvaldes atzinuma saņemšanas. Dabas aizsardzības pārvalde atzinumu sniedz 10 darbdienu laikā pēc Valsts meža dienesta pieprasījuma saņemšanas. |
| 7.  | 17. Aizsargājamo koku atļauts nocirst (novākt), ja ir saņemts kokkopja (arborista) pozitīvs rakstisks atzinums, kura nepieciešamību nosaka Dabas aizsardzības pārvalde, un ir saņemta Dabas aizsardzības pārvaldes rakstiska atļauja, šādos gadījumos:17.3. lai nodrošinātu sabiedrības veselības aizsardzības, drošības vai citas sevišķi svarīgas, arī sociāla vai ekonomiska rakstura, intereses vai videi primāri svarīgas labvēlīgas izmaiņas. | **Tieslietu ministrija**Saskaņā ar noteikumu projekta 17.3. apakšpunktu aizsargājamo koku atļauts nocirst, ja ir saņemts kokkopja (arborista) pozitīvs rakstisks atzinums, kura nepieciešamību nosaka Dabas aizsardzības pārvalde, un ir saņemta Dabas aizsardzības pārvaldes rakstiska atļauja, gadījumā, lai nodrošinātu sabiedrības veselības aizsardzības, drošības vai citas sevišķi svarīgas, arī sociāla vai ekonomiska rakstura, intereses vai videi primāri svarīgas labvēlīgas izmaiņas. Vēršam uzmanību uz to, ka nedz no noteikumu projekta, nedz no noteikumu projekta anotācijas nav skaidri saprotams, kam ir pienākums saņemt kokkopja atzinumu un kādas sociāla un ekonomiska rakstura intereses var būt par pamatu aizsargājamā koka nociršanai. Ievērojot minēto, lūdzam precizēt noteikumu projekta 17. punkta ievaddaļu un 17.3. apakšpunktu, kā arī papildināt noteikumu projekta anotāciju ar atbilstošu skaidrojumu. | **Iebildums saskaņots.**Papildināta anotācija**.**  | **Anotācijas I sadaļas 2. punkts** Spēkā esošajā īpaši aizsargājamo dabas teritoriju normatīvajā regulējumā, tai skaitā, Ministru kabineta 2010. gada 16. marta noteikumu Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi” 46. punktā, noteikts, ka dižkokus (aizsargājamos kokus) atļauts nocirst (novākt) tikai gadījumā, ja tas kļuvis bīstams un nav iespējams novērst bīstamību (apzāģēt zarus, izveidot atbalstus). Noteikumu projekts paredz papildināt gadījumu loku, kurā iespējama dižkoku nociršana (saņemot Pārvaldes rakstisku atļauju un kokkopja (arborista) atzinumu, ja nepieciešams):- koka augtspēja ir pilnīgi zudusi un koks nav dzīvotne īpaši aizsargājamai sugai. Koka augtspēju nosaka atbilstoši meža apsaimniekošanu un izmantošanu regulējošiem normatīviem aktiem (Ministru kabineta 2012. gada 18. decembra noteikumu Nr. 935 “Noteikumi par koku ciršanu mežā” 36. punkts), tādejādi pieļaujot dižkoka, kuram nav paredzama augstspējas uzlabošanās, nociršanu, pirms tas kļuvis bīstams (piemēram, ošu slimības gadījumā);- lai nodrošinātu sabiedrības veselības aizsardzības, drošības vai citas sevišķi svarīgas, arī sociāla vai ekonomiska rakstura, intereses vai videi primāri svarīgas labvēlīgas izmaiņas. Līdzšinējā praksē atsevišķos gadījumos secināts, ka dižkoka nociršanas aizliegums radījis būtiskuscitu sabiedrībai nozīmīgu interešu aizskārumu. Atsevišķos gadījumos alternatīvā būves/ darbības izvietojuma variants (lai saglabātu dižkoku) rada lielāku kaitējumu citam īpaši aizsargājamam biotopam vai īpaši aizsargājamai sugu dzīvotnei (piemēram, novirzot trasējumu, tiek skarta lielāka platība biotopa vai būtiski lielāka summārā ietekme (biotopa sadalīšana/ mitruma režīma izmaiņas u.c.), nekā nocērtot dižkoku), bet darbība/ būve ir īpaši nepieciešama sabiedrības interešu (t.sk., vides aizsardzības) nodrošināšanai.Dižkoka nociršana arī turpmāk būs galējais līdzeklis, ja nav citu alternatīvo variantu, saņemot izsvērtu katra gadījuma izvērtējumu.Noteikumos noteiktos atzinumus un Pārvaldes rakstiskās atļaujas saņem nekustamā īpašuma īpašnieks, kurš plāno īstenot paredzēto darbību. |
| 8. | Noteikumu projekta 1. pielikums | **Latvijas Dabas fonds**Noteikumu projekta „Ģeoloģiskā un ģeomorfoloģiskā dabas pieminekļa „Jūrmalas Baltā kāpa” individuālie aizsardzības un izmantošanas noteikumi” 1. pielikumā noteiktās neitrālās zonas robežas pašreizējā redakcijā neatbilst teritorijas izveidošanas mērķim („lai saglabātu Jūrmalas Balto kāpu – Litorīnas laika vaļņveida kāpu un priekškāpu reljefu, kā arī augstāko un platāko mūsdienu kāpas atsegumu Lielupes krastā, kas orientēts šķērsām kāpu valnim”, skat. noteikumu projekta 2. punktu), kā arī neitrālās zonas izveidošanas mērķim (nodrošināt „Vārnukroga, tam pieguļošās teritorijas, kā arī infrastruktūras ilgtspējīgu attīstību, skat. noteikumu projekta 9. punktu), jo neitrālajā zonā ietverta arī neapbūvēta teritorija, kas ietver kāpu valni, tostarp arī pašu Baltās kāpas atsegumu Lielupes krastā.Nav saprotams, kādām „ilgtspējīgas attīstības” vajadzībām kā neitrālā zona tiek plānota šī ģeomorfoloģiski, ainaviski un ekoloģiski nozīmīgā teritorija zemes vienībā ar kadastra apzīmējumu 13000011501, kur vispār neatrodas izbūvēta infrastruktūra vai kadastrā reģistrētas citas būves. Lai plānotu un izbūvētu teritorijas apmeklēšanai nepieciešamo infrastruktūru, nav nepieciešams noteikt neitrālo zonu. Savukārt lielāko daļu no neitrālajā zonā iekļautās zemes vienības ar kadastra apzīmējumu 13000011503 aizņem mežs. Vēršam uzmanību, ka vietējas nozīmes dabas pieminekļa statuss šai teritorijai ir noteikts kopš 1991. gada (Jūrmalas pilsētas domes apstiprinātie noteikumi „Par vietējas nozīmes īpaši aizsargājamu dabas objektu izdalīšanu Jūrmalas pilsētā”), un Jūrmalas pilsētas teritorijas plānojumā tā ir noteikta kā dabas un apstādījumu teritorija ar atļauto izmantošanu „Labiekārtota publiskā ārtelpa”, „Publiskā ārtelpa bez labiekārtojuma” un „Mežs īpaši aizsargājamās dabas teritorijās”.Attiecīgi nepieciešams atkārtoti izvērtēt plānotās neitrālās zonas robežas atbilstoši tās izveidošanas mērķim, neitrālajā zonā iekļaujot zemes vienību ar kadastra apzīmējumu 13000010013 (Vārnukroga ceļš) un zemes vienības ar kadastra apzīmējumu 13000011503 apbūvēto daļu. Pārējā pašlaik noteikumu projekta 1. pielikumā plānotās neitrālās zonas vietā būtu nosakāma dabas parka zona, pieļaujot vienīgi teritorijas apmeklēšanai un vērtību saglabāšanai nepieciešamās infrastruktūras būvniecību.Vēršam uzmanību, ka kāpu valnis turpinās arī uz dienvidiem – dienvidrietumiem no pašlaik dabas pieminekļa statusam ieteiktās teritorijas zemes vienībās ar kadastra apzīmējumiem 13000011502, 13000011701 un 13000011801, tostarp ievērojamā platībā šajās zemes vienībās atrodas kāpu mežs, kas pārsniedz 150 gadu vecumu. Šādi meži atbilst ne tikai Eiropas Savienības nozīmes aizsargājamā biotopa statusam, bet ir ekoloģiski un ainaviski nozīmīgi, sevišķi pilsētas teritorijā. Jūrmalas pilsētas teritorijas plānojumā arī šīs teritorijas ir noteiktas kā dabas un apstādījumu teritorijas | **Iebildums saskaņots**Precizēts 1.pielikums un papildināta anotācijaPrecizēts dabas pieminekļa zonējums, kā arī ārējā robeža; īpašumu ar kadastra numuru 13000011501 iekļaujot dabas lieguma zonā. Ņemot vērā saskaņošanas sanāksmē nolemto, dabas piemineklī tiek ietverts viss z.g. ar kadastra numuru 01001040144.  | **Noteikumu projekta 1.pielikums****Anotācijas I sadaļas 2. punkts**Noteikumu projekts paredz dabas pieminekli iedalīt divās funkcionālajās zonās, lai nodrošinātu ģeoloģisko vērtību aizsardzību, vienlaikus neuzliekot nepamatotus apgrūtinājumus teritorijām, kur tik stingras aizsardzības prasības nav nepieciešamas. - Dabas lieguma zona aizņem 640 ha (94%) no kopējās dabas pieminekļa teritorijas; dabas lieguma zonā ir iekļautas vaļņveida kāpas, kas klātas ar priežu mežu. - Neitrālā zonā aizņem 39 ha (6 %/); Neitrālā zona izveidota, lai nodrošinātu Jūrmalas pilsētas daļas – Vārnukroga, tam pieguļošās teritorijas, kā arī infrastruktūras ilgtspējīgu attīstību. Ģeoloģisko vērtību aizsardzībai svarīgi ir saglabāt reljefa formas, kur galvenais ģeoloģiskā mantojuma vērtību saglabāšanas nosacījums ir esošo reljefa formu nepārveidošana. Noteikumu projekts paredz aizliegumu visā dabas pieminekļa teritorijā pārveidot reljefu, ja zemes līmeņa izmaiņas pārsniedz 30 cm robežas, kā arī veikt darbības, kas veicina kāpu un augsnes erozijas attīstību. Vārnukrogs un tam pieguļošā apkārtne tiek noteikta kā neitrālā zona. Šajā zonā nav plānots noteikt aizliegumu jaunai būvniecībai (izņemot pazemes būvju būvniecību) un infrastruktūras izveidei. Krasta stiprināšanas darbi, inžnierbūvvju atjaunošana un pārbūve, publisku pasākumu organizēšana, tūrisma objektu ierīkošana, kā arī ar ūdens līmeņa izmaiņām saistītas darbības visā dabas pieminekļa teritorijā būs jāsaskaņo ar Pārvaldi. |
| 9. | Noteikumu projekta anotācija | **Tieslietu ministrija**Saskaņā ar noteikumu projekta anotācijas I sadaļas 2. punktu dabas piemineklis atrodas Jūrmalas pašvaldības un Rīgas pašvaldības teritorijā, un jau šobrīd daļa no tā ir noteikta par vietējās nozīmes pieminekli. Ievērojot minēto, lūdzam papildināt noteikumu projekta anotācijas IV un VII sadaļu ar jaunā tiesiskā regulējuma ietekmes izvērtējumu uz spēkā esošajiem normatīviem aktiem un Jūrmalas pašvaldības un Rīgas pašvaldības funkcijām un uzdevumiem.Anotācijas IV sadaļā lūdzam norādīt arī saistīto projektu (VSS-1261), ar kuru plānots izveidot dabas pieminekli "Jūrmalas Baltā kāpa".  | **Iebildums saskaņots.**Papildināta anotācija. | **Anotācijas IV. sadaļa**Vienlaikus ir sagatavots noteikumu projekts “Grozījumi Ministru kabineta 2001. gada 17. aprīļa noteikumos Nr. 175 “Noteikumi par aizsargājamiem ģeoloģiskajiem un ģeomorfoloģiskajiem dabas pieminekļiem”” (VSS-1261), ar kuru tiek izveidots dabas piemineklis. Gan noteikumu projektu, gan Ministru kabineta noteikumu projektu “Grozījumi Ministru kabineta 2001. gada 17. aprīļa noteikumos Nr. 175 “Noteikumi par aizsargājamiem ģeoloģiskajiem un ģeomorfoloģiskajiem dabas pieminekļiem”” ir plānots vienlaikus virzīt apstiprināšanai Ministru kabinetā.**Anotācijas VI. sadaļas 2. punkts**Noteikumu projekts neparedz jaunas funkcijas Rīgas pilsētas pašvaldībai un Jūrmalas pilsētas pašvaldībai.  |
| 10. | Noteikumu projekta anotācija | **Tieslietu ministrija**Saskaņā ar noteikumu projekta anotācijas I sadaļas 2. punktu par kailcirtes aizliegumu saimnieciskās darbības veicējs ir tiesīgs saņemt kompensāciju 43 *euro/*ha. Ievērojot minēto, lūdzam papildināt noteikumu projekta anotāciju ar aprēķiniem, cik varētu izmaksāt kompensāciju segšana gadījumā, ja visi saimnieciskās darbības veicēji vērsīsies ar lūgumu kompensēt kailcirtes aizliegumu, kā arī, vai kompensācija tiks nodrošināta esošo finanšu līdzekļu ietvaros.**Zemkopības ministrija**Lūdzam precizēt noteikumu projekta sākotnējās ietekmes novērtējuma ziņojumu (anotāciju) par meža zemes īpašumiem, norādot to skaitu un platību, kas var pretendēt uz kompensāciju saskaņā ar Ministru kabineta 2013. gada 17. septembra noteikumu Nr. 891 “Noteikumi par saimnieciskās darbības ierobežojumiem, par kuriem pienākas kompensācija, tās izmaksas nosacījumiem, kārtību un apmēru”. Kā arī skaidrot, vai uz šo kompensāciju var pretendēt meža īpašnieks, kuru īpašums atrodas neitrālajā zonā. | **Iebildums saskaņots**Papildināta anotācija | **Anotācijas I. sadaļas 2. punkts**Atbilstoši Ministru kabineta 2013. gada 17. septembra noteikumu Nr. 891 “Noteikumi par saimnieciskās darbības ierobežojumiem, par kuriem pienākas kompensācija, tās izmaksas nosacījumiem, kārtību un apmēru” 6. punktam par kailcirtes aizliegumu var saņemt ikgadējo kompensāciju – 43 *euro*/ha. Noteikumu projekts paredz kailcirtes aizliegumu dabas lieguma zonā. Saskaņā ar kadastra informāciju dabas lieguma zonā, zeme pieder Rīgas pilsētas pašvaldībai un SIA “Rīgas meži”. Ņemot vērā to, ka saskaņā ar likuma “Par kompensāciju par saimnieciskās darbības ierobežojumiem aizsargājamās teritorijās” II nodaļas ceturto daļu kompensāciju no valsts vai pašvaldības budžeta nepiešķir tiešās un pastarpinātās pārvaldes institūcijām un valsts vai pašvaldību kapitālsabiedrībām, finanšu līdzekļi kompensāciju izmaksai par mežsaimnieciskās darbības ierobežojumiem nav nepieciešami.  |
| 11. | Noteikumu projekta anotācija | **Latvijas Dabas fonds**Nepieciešams izvērtēt un attiecīgi anotācijā atspoguļot arī plānotās dabas pieminekļa teritorijas nozīmi Eiropas Savienības nozīmes aizsargājamā biotopa 2180 Mežainas piejūras kāpas aizsardzībā. | **Iebildums saskaņots**Papildināta anotācija | **Anotācijas I. sadaļas 2.punkts**Eiropas Savienības nozīmes biotopu izplatības un kvalitātes apzināšana Latvijā projekta ietvaros 2017.gadā ir veikta biotopu kartēšana jaunveidojamā dabas pieminekļa “Jūrmalas Baltā kāpa” teritorijā un pēc provizoriskiem aprēķiniem biotops *2180 Mežainas piejūras kāpas* sastopams 95% platībā no dabas pieminekļa teritorijas. Lai gan dabas pieminekļa izveidošanas mērķis nav biotopu aizsardzība, tajā pat laikā vērtējot kopējo biotopu aizsardzību valstī, pirmkārt tiek vērtēti biotopi aizsargājamās teritorijās.  |
| Atbildīgā amatpersona |    |
|  | (paraksts\*) |

Ozoliņa, 66016789

1. Dabas pieminekļa nosaukums mainīts no “Jūrmalas Baltā kāpa” uz “Buļļu kāpas”, atbilstoši starpministriju sanāksmē nolemtajam. [↑](#footnote-ref-1)
2. Informācija no objekta detalizēta apraksta Dabas aizsardzības pārvaldes mājaslapā <https://www.daba.gov.lv/public/lat/iadt/dabas_pieminekli_geologiskie_objekti/jurmalas_balta_kapa/> [↑](#footnote-ref-2)